ועדת הפנים ואיכות הסביבה, כנסת 16, פרוטוקול מספר 384, 2005-02-15 09:00

גאלב מג'אדלה: בוקר טוב לכולם, אני מתכבד לפתוח את ישיבת ועדת הפנים ואיכות הסביבה.

גאלב מג'אדלה: אנחנו נמשיך לדון מהמקום בו עצרנו בפעם הקודמת, סעיף 13.

אהוד שילת: סעיף 12 מתייחס לסעיף 17 בחוק, שעוסק במינוי רואה חשבון.

אהוד שילת: לכל סיעה ברשימה שהיא בגודל מסוים, יש חובה למנות רואה חשבון.

גדעון סער: מי ממנה את רואה החשבון.

אהוד שילת: כל סיעה או רשימה ממנה ראוה חשבון.

גדעון סער: אבל אמרת שלא מדובר במימון דרך הסיעה.

אהוד שילת: ברשות המקומית יש סיעות.

אהוד שילת: כאשר מדובר בראש רשות, הוא זה צריך למנה את רואה החשבון.

אהוד שילת: כל מי שמבקש מימון, ממנה רואה חשבון.

גדעון סער: אבל אין סיעה פרלמנטרית שמריצה חבר.

גדעון סער: מי מממנה את רואה החשבון?

אהוד שילת: המועמד.

גאלב מג'אדלה: זה לא חדש.

גאלב מג'אדלה: כל סיעה שמבקשת מימון חייבת למנה ראוה חשבון.

גדעון סער: שאלתי את השאלה הזו כיוון שאין סיעות בבחירות מיוחדות.

אהוד שילת: אני מקריא סעיף 12, תיקון סעיף 17.

אהוד שילת: סעיף 18 עוסק במינוי רואה חשבון לרשויות מקומיות קטנות שבהן פחות מ-5,000 בוחרים.

אהוד שילת: שם מבקר המדינה ממנה רואה חשבון לכל הסיעות או המועמדים באותו היישוב.

אהוד שילת: אני מקריא את סעיף 13.

אהוד שילת: סעיף 19 עוסק בסמכויות של רואה החשבון.

אהוד שילת: הסמכות שלו היא שהוא יכול לשאול שאלות על הכנסות והוצאות את מבקר המדינה.

אהוד שילת: אני מקריא את סעיף 14.

אהוד שילת: סעיף 20 מדבר על חוות הדעת שהוא רשאי לבקש.

אהוד שילת: אני מקריא את סעיף 15.

אהוד שילת: סעיף 21 מדבר על החובה לנהל חשבונות.

אהוד שילת: אני מקריא את סעיף 16.

אהוד שילת: סעיף 22 הוא הסעיף המחייב את הרשימות או את המועמדים להגיש דוחות למבקר המדינה כ-3 חודשים לאחר הבחירות.

גדעון סער: איזה רשימות?

אהוד שילת: סעיף 22 בחוק עוסק בחובה להגיש דוחות כספיים למבקר המדינה.

אהוד שילת: החובה היא על כולם.

גדעון סער: זה כולל גם בחירות רגילות.

אהוד שילת: התיקון מדבר גם על בחירות מיוחדות, כמעט באותו נוסח שבלוני.

אהוד שילת: במקום "מועמד לראש מועצה אזורית", יבוא "מועמד לראש מועצה אזורית ומועמד לבחירות מיוחדות".

אהוד שילת: אני מקריא את סעיף 22.

אהוד שילת: סעיף 23 עוסק בדו"ח מבקר המדינה, אותו דו"ח שמבקר המדינה מגיש 8 חודשים אחרי הבחירות, ובו הוא מתייחס לכל דו"ח כספי של כל רשימה, מועמד וסיעה, וקובע אם הם עמדו בהוראות החוק או לא עמדו, וקונס אותם או לא קונס אותם.

אהוד שילת: אני מקריא את סעיף 18.

אהוד שילת: סעיף 24 עוסק במי שמוסר את ההודעות וההצהרות של הנציגים.

אהוד שילת: אני מקריא את סעיף 19.

מירי פרנקל- שור: מה אומר סעיף 5(ג) לחוק הבחירה הישירה?

אהוד שילת: הסעיף אומר: "הוגשה הצעת מועמד בידי קבוצת בוחרים, ולא ציינו בה בא כוח המגישים וממלא ממקומו".

אהוד שילת: .. המגישים הם קבוצת הבוחרים.

אהוד שילת: "אם לא צוין בטופס מי הבטוח, יראו את המגיש הראשון ברשימה כבא כוח המגישים, ואת המגיש השני כממלא מקומו".

אהוד שילת: בחוק המימון מציינים מי יהיו באי הכוח.

אהוד שילת: סעיף 25 הוא סעיף העוסק במניעת שיעבוד.

אהוד שילת: הוא קובע שהשכירים המגיעים לפי חוק המימון, לא ניתנים לשעבוד או לעיקול.

אהוד שילת: אני מקריא סעיף 20.

אהוד שילת: סעיף 27 מדבר על החלת ההוראות בדבר הנהלת חשבונות.

אהוד שילת: החשבונות וההגבלה של ההוצאות והכנסות יחולו על סיעה, רשימה או מועמד, שלא ביקשו ולא זכאים למימון על פי החוק.

אהוד שילת: אני מקריא את סעיף 21.

אהוד שילת: תיקון סעיף 28 מדבר על האחראי על התקציבים.

אהוד שילת: אמרנו שבכל בקשה למימון ההודעה לשר הפנים, יש 2-8 נציגים.

אהוד שילת: אם נעברה עבירה מסוימת בידי סיעה, רשימה או מועמד, הנציגים אחראים לכך.

אהוד שילת: אני מקריא את סעיף 22.

אהוד שילת: אנו מחליפים את סעיף 29.

אהוד שילת: הסעיף מדבר על הקצאת מודעות שהשר צריך להעביר למבקר המדינה.

אהוד שילת: שר הפנים ממציא למבקר המדינה את כל החומר שאנחנו מקבלים מהרשימות, העתקים מהבקשות וההודעות.

אהוד שילת: אני אקריא את סעיף 23.

אהוד שילת: תיקון סעיף 30 עוסק בקביעת הנחיות וכללים של מבקר המדינה.

אהוד שילת: הוא קבע 3 הנחיות, לגבי ניהול ספרים, ניהול של רואי חשבון והוצאת קבלות.

אהוד שילת: אני אקריא את סעיף 24.

מירי פרנקל- שור: בדיון אתמול נאמר, כי לבחירות הקרובות אנחנו נוסיף הוראת שעה ארוכה יותר בזמן.

גדעון סער: האם את מתכוונת לבחירות בקריית טבעון?

מירי פרנקל- שור: כן.

גדעון סער: מתי הן מתקיימות?

מירי פרנקל- שור: בעוד 3 שבועות.

אהוד שילת: ב-15 למרץ.

גדעון סער: האם זה ברור שהחוק החדש יחול גם עליהן?

מירי פרנקל- שור: כן.

מירי פרנקל- שור: אנחנו נוסיף הוראה מיוחדת.

איתן כבל: אני רוצה לשאול שאלה.

איתן כבל: נניח שהמועמד זכה בבחירות בקריית טבעון.

איתן כבל: אנחנו מדברים על 49 שקלים לבוחר אחד כפול 12,000 בוחרים, שזה 600,000 שקלים למנצח.

אהוד שילת: מזה הוא מקבל 60%.

גדעון סער: זה מאוד מיטיב עם המנצח.

אהוד שילת: זה מה שנקבע.

גדעון סער: אבל מה ההיגיון.

גאלב מג'אדלה: מי שמועמד לראש רשות מוציא הרבה כסף.

גדעון סער: מה קורה עם מישהו שמוציא הרבה כסף ולא נבחר?

גאלב מג'אדלה: זה לא הוגן.

גדעון סער: אני התמודדתי בבחירות פנימיות, ומי שהתמודד מולי הוציא פי 5 ממני והוא לא נבחר.

איתן כבל: יש איזה היגיון פנימי, ואני אומר את זה כמי שניהל את המטה המוניציפלי בתוך מפלדת העבודה.

גאלב מג'אדלה: בהצלחה רבה.

איתן כבל: לגבי 80% מהמתמודדים אתה יודע כבר מתחילת הדרך את סיכוייהם.

איתן כבל: אתה עושה את הסקרים הראשונים לא בשביל לדעת מי ינצח, אלא בשביל לראות מי במשחק.

איתן כבל: אני לא מדבר על מקרה כמו אשקלון, כי לכל בחירות יש את האשקלון שלהן.

איתן כבל: יש מישהו שבא משום מקום ונבחר.

איתן כבל: הרוב המכריע, אלה אנשים שיש להם גב מפלגתי, ואלה שופכים רב.

איתן כבל: רוב הכסף שנשפך, הוא בשבוע- עשרה ימים האחרונים שלפני הבחירות.

איתן כבל: אני לא מציע שהמלגות יכניסו את הראש שלהן.

גדעון סער: זאת אומרת, שמקובל עליך שבסוג הזה של הבחירות המיוחדות, מלגות אינן צריכות לממן או להריץ מועמד.

איתן כבל: נכון.

איתן כבל: הן יכולות לתת תמיכה.

גאלב מג'אדלה: להריץ הן יכולות.

גדעון סער: הן לא יכולות להריץ.

גדעון סער: הכוונה היא מי הגורם שמגיש את המועמד.

גדעון סער: בבחירות רגילות זה אפשרי.

איתן כבל: נכון.

איתן כבל: אני בא כוח.

גדעון סער: אפשר להתווכח על ההצדקה לזה.

גדעון סער: טוב שהעלינו את הנושא עכשיו, כי אף אחד לא יוכל לטעון שזה נושא חדש, במידה ונשנה את דעתנו.

ערן פולק: אנחנו רוצים להבהיר, שלהצעת החוק הזו ישנן עלויות תקציביות שמאוד קשה להעריך אותן בכל מיני נקודות זמן.

ערן פולק: כרגע מדברים על טבעון, שזה בין 600,000 שקלים ל-700,000 שקלים.

ערן פולק: בחדרה, זה יכול להגיע ל-4,000,000 שקלים, ובירושלים או בתל אביב זה יכול להגיע לעשרות מיליוני שקלים.

גדעון סער: למה אתה סתם אומר עשרות מיליוני שקלים?

אודי בן דרור: בירושלים מדובר על 30,000,000 שקלים.

אודי בן דרור: היו"ר גאלב מג'אדלה: כל זה במידה ויהיו בחירות מוקדמות מיוחדות.

איתן כבל: יכול להיות שגם הבחירות לכנסת תוקדמנה.

איתן כבל: מה תהיה העלות אז?

ערן פולק: 350,000,000 שקלים.

ערן פולק: עלויות החוק הזה יכולות להגיע לעשרות מיליוני שקלים, אם יהיו בחירות כאלה ברשויות המקומיות.

גאלב מג'אדלה: האם אנחנו יכולים לעצור את המציאות?

ערן פולק: לא.

אודי בן דרור: הממשלה לא מתנגדת להצעה.

מירי פרנקל- שור: אני מבינה שהממשלה לא מתנגדת להצעת החוק, ונותנת את הסכמתה לעלות התקציבית של הצעת החוק.

ערן פולק: זו החלטת ועדת השרים.

אודי בן דרור: ועדת השרים החליטה לא להתנגד להצעת החוק.

אודי בן דרור: הממשלה תמכה בהצעת החוק במליאה.

מירי פרנקל- שור: אנחנו יודעים מדוע אנחנו מקפידים על הדברים האלו.

גאלב מג'אדלה: אנחנו קיבלנו חיזוק מנציגי האוצר.

אודי בן דרור: בקריית טבעון או בחדרה, לא מדובר בסדרי גודל כאלה, אבל כיוון שזה יכול להגיע לסדרי גודל אחרים, אנחנו רצינו להציע לבחון אפשרות, שבמידה ויידרש סיבוב שני ברשות, גובה המימון יהיה רלוונטי ויתחשב בכך שהמועמדים קיבלו כבר את ההזדמנות להגיד את דברם.

איתן כבל: זה קיים גם בבחירות הרגילות.

מירי פרנקל- שור: האם זה חל במקרה של בחירות חוזרות בבחירות מיוחדות.

מירי פרנקל- שור: יכול להיות שנדרשת פה הוראה מפורשת.

מירי פרנקל- שור: זה ברור שבבחירות חוזרות של בחירות מיוחדות יש מימון?

אהוד שילת: יש מימון.

אהוד שילת: המימון בבחירות חוזרות הוא כפל של המימון שניתן.

אהוד שילת: אם ניתן 600,000 בבחירות המיוחדות, בבחירות החוזרות יינתנו עוד פעם 600,000 שקלים ששני המועמדים מחלקים בינם לפי היחס שקיבלו.

אהוד שילת: אחד מקבל קצת יותר מ-50% ואחד מקבל קצת פחות מ-50%.

אהוד שילת: אם יהיו בחירות חוזרות בטבעון, אנחנו נשלם פעמיים 600,000.

איתן כבל: מה קורה בבחירות רגילות?

אהוד שילת: בבחירות רגילות עדיין יש שני מועמדים.

אהוד שילת: כל סיעה שמטעמה מתמודד מועמד כזה מקבלת 120% מיחידת מימון אחת, משווי של מנדט אחד.

אהוד שילת: אם יש בטבעון 11 חברי מועצה, משלמים 2.4 מנדטים בסיבוב שני ולא עוד פעם את כל ה-11 מנדטים.

איתן כבל: אפשר למצוא מנגנון מקביל.

גאלב מג'אדלה: אודי, היות ואתה מקדים ואומר את זה, אני מבקש שתכין את זה ותעביר לנו את זה, כדי שנתחיל לטפל בזה.

גאלב מג'אדלה: לא מדובר בתהליך רגיל, אנחנו כבר מתחילים לעבוד את זה.

אודי בן דרור: אנחנו נשתדל להעביר לכם את זה כמה שיותר מהר.

גאלב מג'אדלה: אין להשתדל.

מירי פרנקל- שור: הצעת החוק תעלה לקריאה ראשונה ביום שני הבא ותאושר בוועדה ביום שלישי הבא.

מירי פרנקל- שור: אם אתם רוצים להכניס את הסעיף הזה, תעבירו לי אותו עד יום חמישי השבוע.

גאלב מג'אדלה: לא מדובר בלוח זמנים רגיל.

אודי בן דרור: בסדר.

אהוד שילת: אני מבקש שאת התיקון הזה הם יציעו להחיל עם ראש מועצה אזורית גם בבחירות רגילות.

איתן כבל: איך זה במועצה אזורית?

איתן כבל: אהוד שילת: זה בדיוק אותו דבר.

איתן כבל: בבחירות חוזרות של ראש מועצה אזורית, הוא מקבל עוד פעם את כל המימון.

איתן כבל: אני מציע שהתיקון לא יחול רק על בחירות מיוחדות, אלא גם פה.

גדעון סער: אני מוכן לשקול את הצעת האוצר ואת הצעת המפקח, להחיל את זה על הבחירות האזוריות.

גדעון סער: אם נוכל לחסוך, אז זה בסדר.

גדעון סער: לגבי דבריו של נציג האוצר, אני רוצה לומר, כי תמיד אפשר לזרוק סכומים.

גדעון סער: מבחינת המציאות החוק קובע שבחירות מיוחדות מתקיימות רק אם נוצרת העילה בחצי הראשון של הקדנציה.

גדעון סער: הבחירות המוניציפליות התקיימו בסוף 2003.

גדעון סער: זאת אומרת, שעוד שנה מהיום זה המועד האחרון שבו יכולות להתקיים בחירות מיוחדות.

גדעון סער: אם נוצרת עילה אחרי התקופה הזו, מועצת העיר היא זו שבוחרת ראש עיר ולא מתקיימות בחירות בקרב התושבים.

גאלב מג'אדלה: אתה מדבר על המחצית השנייה.

גדעון סער: לכן, בסך הכל מתחילת הקדנציה יהיו לנו בחירות מיוחדות בטבעון ואולי בחדרה.

איתן כבל: ואולי בנהרייה.

גדעון סער: בכל מקרה, לא צריך לבוא לפה ולזרוק סכומים, כאשר אי אפשר להצביע באופן ישיר איך הם נגרמים.

גדעון סער: חולדאי, לופליאנסקי ויהב מתכוונים לסיים את הקדנציה ואולי עוד כהונה.

אהוד שילת: ישנו עוד סעיף אחד.

אהוד שילת: דיברנו על התחולה לגבי המועד להגשת הרשימות.

אהוד שילת: בטבעות הבחירות יערכו בעוד חודש.

אהוד שילת: מה שנאמר היום בחוק, הוא שאת הבקשות למימון צריך להגיש לא יאוחר מהיום ה-21 שלפני יום הבחירות.

אהוד שילת: כלומר, אם החוק יועבר בשבוע הבא, הם יפספסו את המועד להגשת בקשות למימון.

אהוד שילת: אני מבקש להכניס הוראת מעבר בחוק הזה, שאומרת שברשויות שבהן תתקיימנה בחירות מיוחדות בחודש אדר ב' תשס"ה, תחול הוראה זו בסעיף 12א (א) לחוק העיקרי, ובמקום "לא יאוחר מהיום ה-21 שלפני יום הבחירות", יבוא "לא יאוחר מהיום החמישי שלאחר יום הבחירות".

אהוד שילת: כלומר, כל מועמד שרוצה להגיש בקשה למימון, יוכל לעשות את זה עד היום החמישי שלאחר יום הבחירות.

גאלב מג'אדלה: אנחנו מעלים להצבעה את הצעת החוק לבחירות מיוחדות ברשויות המקומיות.

גאלב מג'אדלה: ה צ ב ע ה בעד- 3 נגד- אין נמנע- אין תודה רבה, הישיבה נעולה.